**Uafhængig revisors erklæring om aftalte arbejdshandlinger vedrørende ansøgning om midlertidig og målrettet lønkompensation som følge af COVID-19**

*Til Slots- og kulturstyrelsen og ledelsen i [institution X]*

**Formålet med denne erklæring om aftalte arbejdshandlinger og begrænsninger i anvendelse og distribution**

Formålet med vores erklæring er alene at assistere Slots- og Kulturstyrelsen (herefter ”Tiltænkte Brugere”) med at fastslå, om den af [Institution X] udfyldte ansøgning om lønkompensation for perioden [indsæt startdato for kompensationsperiode] til [indsæt slutdato for kompensationsperiode] (herefter ”Ansøgningen”) er udarbejdet i overensstemmelse med Bekendtgørelse nr. 197 af den 6. februar 2022 (herefter ”Bekendtgørelsen”), og erklæringen kan være uegnet til andet formål. Denne erklæring er alene tiltænkt [Institution X] og Tiltænkte Brugere og må ikke anvendes af eller distribueres til andre parter.

**Ledelsens ansvar**

Ledelsen i [Institution X] har bekræftet, at de aftalte arbejdshandlinger, der er fastlagt af de Tiltænkte Brugere, er passende til brug for opgaven.

Ledelsen er ansvarlig for Ansøgningen.

**Revisors ansvar**

Vi har udført opgaven om aftalte arbejdshandlinger i overensstemmelse med den internationale standard om beslægtede opgaver (ISRS) 4400 (Revised) *Agreed-Upon Procedures Engagements*. En opgave om aftalte arbejdshandlinger indebærer, at vi udfører de arbejdshandlinger, der er fastlagt af de Tiltænkte Brugere, og rapporterer om observationerne, som er de faktiske resultater af de udførte aftalte arbejdshandlinger. Vi udtaler os ikke om egnetheden af de aftalte arbejdshandlinger.

Denne opgave om aftalte arbejdshandlinger er ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed. Hvis vi havde udført yderligere arbejdshandlinger, kunne andre forhold være fundet og rapporteret.

*Professionel etik og kvalitetsstyring*

Vi har overholdt relevante bestemmelser i revisorloven og International Ethics Standards Board for Accountants’ internationale retningslinjer for revisors etiske adfærd (IESBA Code), herunder principper om integritet, objektivitet, professionel kompetence og fornøden omhu. Vi har endvidere overholdt uafhængighedskravene i Del 4B i IESBA Code.

Vores firma anvender den internationale standard om kvalitetsstyring, ISQC 1, *Kvalitetsstyring i firmaer, som udfører revision og review af regnskaber, andre erklæringsopgaver med sikkerhed samt beslægtede opgaver*, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

**Arbejdshandlinger og observationer**

Vi har udført de nedenfor beskrevne arbejdshandlinger, som blev fastlagt af Slots- og Kulturstyrelsen og aftalt med [Institution X] i vilkårene for opgaven dateret [indsæt dato for aftalebrev] om oplysningerne i Ansøgningen.

| **Nr.** | **Reference** | **Udført arbejdshandling**  | **Resultat**  |
| --- | --- | --- | --- |
| **Generelle forhold** |
| 1 | § 7, stk. 6, nr. 1 | Vi har påset, om det offentlige driftstilskud, som institutionen har modtaget vedrørende det senest afsluttede regnskabsår, udgjorde halvdelen eller mere af institutionens ordinære driftsudgifter.*(Har institutionen ikke afsluttet et regnskabsår, afgives erklæringen på grundlag af perioden fra institutionens stiftelse til kompensationsperiodens start)* | Vi har fundet, at det offentlige driftstilskud, som institutionen har modtaget vedrørende det senest afsluttede regnskabsår, udgør kr. XX, svarende til XX pct. af de ordinære driftsudgifter på kr. XX for perioden DD.MM.ÅÅÅÅ – DD.MM.ÅÅÅÅ.[Eventuelt yderligere bemærkninger]  |
| 2 | § 7, stk. 6, nr. 1 | Vi har påset, om institutionens indregning af ordinære driftsudgifter og driftstilskud er foretaget i overensstemmelse med institutionens anvendte regnskabspraksis i det senest afsluttede regnskabsår.  | Vi har fundet, at institutionens indregning af ordinære driftsudgifter kr. XX og driftstilskud på kr. XX er i overensstemmelse med institutionens anvendte regnskabspraksis i det senest afsluttede regnskabsår.[Eventuelt yderligere bemærkninger]  |
| 3 | § 1, stk. 2 og §5, stk.1.  | Vi har påset, om institutionen har haft en nedgang i den bogførte omsætning i perioden efter § 1, stk. 2, sammenholdt med omsætningen for den seneste tilsvarende periode, der ikke var påvirket af myndighedernes foranstaltninger til forebyggelse og inddæmning af smitte med COVID-19.Vi har endvidere påset at institutionens opgørelse af omsætningen i perioden [Indsæt kompensationsperioden] er i overensstemmelse med institutionens anvendte regnskabspraksis i det senest afsluttede regnskabsår. | Vi har fundet, at institutionen har haft en nedgang i den bogførte omsætning i perioden den XX sammenholdt med omsætningen for den seneste tilsvarende periode, der ikke var påvirket af myndighedernes foranstaltninger til forebyggelse og inddæmning af smitte med COVID-19 fra kr. XX til kr. XX svarende til XX pct.Vi har endvidere fundet, at institutionens opgørelse af omsætningen i perioden den XX er i overensstemmelse med institutionens anvendte regnskabspraksis i det senest afsluttede regnskabsår.[Eventuelt yderligere bemærkninger] |
| 4 | § 5, stk. 4 og § 7, stk. 6, nr. 2  | Vi har påset, om den opgjorte løn for henholdsvis funktionærer og ikke-funktionærer, herunder elever, lærlinge og praktikanter, der hjemsendes med fuld løn og uden at arbejde, som anført i ansøgningen, udgøres af den ansattes gennemsnitlige løn. Den gennemsnitlige løn er opgjort i henhold til bekendtgørelsens § 5, stk. 4. | Vi har fundet at den opgjorte løn for henholdsvis funktionærer og ikke-funktionærer, herunder elever, lærlinge og praktikanter, der hjemsendes med fuld løn og uden at arbejde i alt kr. XX, som anført i ansøgningen, udgøres af den ansattes gennemsnitlige løn. Den gennemsnitlige løn er opgjort i henhold til bekendtgørelsens § 5, stk. 4.[Eventuelt yderligere bemærkninger] |
| 5 | § 6, stk. 1 samt § 7, stk. 6, nr. 3 | Vi har påset, at antallet af medarbejdere som er eller påtænkes hjemsendt udgør minimum 30 pct. af institutionens samlede antal ansatte eller mere end 50 af institutionens ansatte. *Beregningsmetode for minimum 30 pct:**Dette beregnes ved at opgøre antallet af cpr. numre for de hjemsendte ansatte i forhold til institutionens antal ansatte i alt i hjemsendelsesperioden, dvs. den periode der søges om lønkompensation for.* | Vi har fundet at XX medarbejdere er eller påtænkes hjemsendt. Disse medarbejdere udgør XX pct. af institutionens samlede antal ansatte.[Eventuelt yderligere bemærkninger] |
| 6 | § 6, stk. 4 og § 7, stk. 6, nr. 3 | Vi har forespurgt ledelsen og administrationen, om den del af lønudgiften, som bliver godtgjort gennem tilskud godtgjort gennem tilskud til drift, forsikring, andre offentlige refusioner, herunder lønrefusion fra den statslige fleksjobordning for tilskudsmodtagere, samt fondsdonationer og sponsorater, eller anden statslig kompensationsordning i anledning af foranstaltninger, som har været nødvendige for at forebygge eller inddæmme udbredelse af COVID-19, er korrekt anført i beregningsmodellen i ”Godtgjort lønudgift”, herunder, at der foreligger en dokumenteret fordeling af evt. tilskud mv., som dækker andet end lønomkostninger. | Vi har, ved forespørgsel til ledelsen og administrationen den DD.MM.ÅÅÅÅ, fået oplyst at den del af lønudgiften, som bliver godtgjort gennem tilskud til drift, forsikring, andre offentlige refusioner, herunder lønrefusion fra den statslige fleksjobordning for tilskudsmodtagere, samt fondsdonationer og sponsorater, eller anden statslig kompensationsordning i anledning af foranstaltninger, som har været nødvendige for at forebygge eller inddæmme udbredelse af COVID-19, udgør kr. XX og er korrekt anført i beregningsmodellen i ”Godtgjort lønudgift” herunder, at der foreligger en dokumenteret fordeling af evt. tilskud mv., som dækker andet end lønomkostninger[Eventuelt yderligere bemærkninger] |

[X-by] (revisors kontorsted), [dato]

[Godkendt revisionsvirksomhed]

[CVR-nummer]

[NN]

[statsautoriseret/registreret revisor]

[MNE-nr.]